CELEX: 32017D1282
Language: fi
Date: 2017-07-14 00:00:00
Title: Komission täytäntöönpanopäätös (EU) 2017/1282, annettu 14 päivänä heinäkuuta 2017, 2-metyyli-1,2-bentsisotiatsol-3(2H)-onin hyväksymättä jättämisestä valmisteryhmään 13 kuuluvissa biosidivalmisteissa käytettävänä tehoaineena (ETA:n kannalta merkityksellinen teksti. )

15.7.2017   
            
            
               FI
            
            
               Euroopan unionin virallinen lehti
            
            
               L 184/69
            
         KOMISSION TÄYTÄNTÖÖNPANOPÄÄTÖS (EU) 2017/1282,
   annettu 14 päivänä heinäkuuta 2017,
   2-metyyli-1,2-bentsisotiatsol-3(2H)-onin hyväksymättä jättämisestä valmisteryhmään 13 kuuluvissa biosidivalmisteissa käytettävänä tehoaineena
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon biosidivalmisteiden asettamisesta saataville markkinoilla ja niiden käytöstä 22 päivänä toukokuuta 2012 annetun Euroopan parlamentin ja neuvoston asetuksen (EU) N:o 528/2012 (1) ja erityisesti sen 90 artiklan 2 kohdan,
   sekä katsoo seuraavaa:
   
               (1)
            
            
               Puola vastaanotti 26 päivänä marraskuuta 2009 Euroopan parlamentin ja neuvoston direktiivin 98/8/EY (2) 11 artiklan 1 kohdan mukaisesti hakemuksen, joka koski tehoaineen 2-metyyli-1,2-bentsisotiatsol-3(2H)-oni (EY-numero: ei ole, CAS-numero 2527-66-4) sisällyttämistä kyseisen direktiivin liitteeseen I käytettäväksi kyseisen direktiivin liitteessä V kuvatussa metallintyöstönesteiden säilytysaineiden tuotetyypissä 13, joka vastaa asetuksen (EU) N:o 528/2012 liitteessä V kuvattua valmisteryhmää 13.
            
         
               (2)
            
            
               Puola toimitti 24 päivänä maaliskuuta 2016 arviointikertomuksen sekä suosituksensa asetuksen (EU) N:o 528/2012 90 artiklan 2 kohdan mukaisesti.
            
         
               (3)
            
            
               Biosidivalmistekomitea valmisteli Euroopan kemikaaliviraston lausunnon 16 päivänä joulukuuta 2016 ottaen huomioon arvioinnista vastaavan toimivaltaisen viranomaisen päätelmät.
            
         
               (4)
            
            
               Tämän lausunnon mukaan biosidivalmisteet, joita käytetään valmisteryhmässä 13 ja jotka sisältävät 2-metyyli-1,2-bentsisotiatsol-3(2H)-onia, eivät ehkä täytä asetuksen (EU) N:o 528/2012 19 artiklan 1 kohdan b alakohdassa vahvistettuja vaatimuksia. Ympäristöriskien arvioinnissa arvioiduissa skenaarioissa todettiin tämän valmisteryhmän osalta riskejä, joita ei voida hyväksyä.
            
         
               (5)
            
            
               Tämän vuoksi ei ole aiheellista hyväksyä 2-metyyli-1,2-bentsisotiatsol-3(2H)-onin käyttöä valmisteryhmään 13 kuuluvissa biosidivalmisteissa.
            
         
               (6)
            
            
               Tässä päätöksessä säädetyt toimenpiteet ovat pysyvän biosidivalmistekomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   2-metyyli-1,2-bentsisotiatsol-3(2H)-onia (EY-numero: ei ole, CAS-numero 2527-66-4) ei hyväksytä käytettäväksi tehoaineena valmisteryhmään 13 kuuluvissa biosidivalmisteissa.
   2 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tehty Brysselissä 14 päivänä heinäkuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 167, 27.6.2012, s. 1.
   
      (2)  Euroopan parlamentin ja neuvoston direktiivi 98/8/EY, annettu 16 päivänä helmikuuta 1998, biosidituotteiden markkinoille saattamisesta (EYVL L 123, 24.4.1998, s. 1).